राम मंदिर अभी नहीं तो कब बनेगा, साधु-संतों की बैठक से पहले बोले राम विलास वेदांती - Ram vilas vedanti ram mandir ayodhya article 370 kashmir - AajTak
राम मंदिर अभी नहीं तो कब बनेगा, साधु-संतों की बैठक से पहले बोले राम विलास वेदांती
बैठक से पहले राम जन्मभूमि न्यास के कार्यकारी अध्यक्ष राम विलास वेदांती ने कहा कि मीटिंग में सुप्रीम कोर्ट के द्वारा मध्यस्था की कोशिशों की समीक्षा होगी.
राम विलास वेदांती(फाइल फोटो)
नई दिल्ली, 03 जून 2019, अपडेटेड 16:10 IST
अयोध्या में राम मंदिर निर्माण को लेकर साधु-संतों की अहम बैठक होने जा रही है. बैठक में अयोध्या के साधु-संत, विश्व हिंदू परिषद, राम मंदिर न्यास के साथ-साथ अयोध्या आंदोलन से जुड़े साधु-संत शामिल होंगे. बैठक से पहले राम जन्मभूमि न्यास के कार्यकारी अध्यक्ष राम विलास वेदांती ने कहा कि मीटिंग में सुप्रीम कोर्ट के द्वारा मध्यस्था की कोशिशों की समीक्षा होगी.
उन्होंने कहा कि साधु-संतों का मानना है कि मध्यस्थता फेल हो चुकी है. अब सिर्फ वहां राम जन्मभूमि पर मंदिर ही बन सकता है. उन्होंने कहा कि हम लोग पांच चरण में यह कार्यक्रम करेंगे. हमारी पहली मांग कश्मीर से शुरू हो रही है. वहां धारा 370 खत्म हो, 35A पर सरकार फैसला ले, उसके बाद राज्यसभा में बहुमत के साथ ही इस पर विधेयक लाया जाए. इसके अलावा अधिग्रहित 67 एकड़ जमीन राम जन्मभूमि न्यास को सौंपी जाए और वहां पर तराशे गए पत्थरों को रखा जाए. फिर भव्य राम मंदिर का निर्माण हो.
उन्होंने कहा कि राम मंदिर अगर अभी नहीं बनेगा तो कब बनेगा. इसलिए चरणबद्ध तरीके से मंदिर निर्माण कैसे हो इसके लिए मीटिंग की जा रही है और साधु-संत इस पर जल्द फैसला लेंगे.
अयोध्या मंदिर से जुड़े राम मंदिर न्यास के संत और महंत नृत्य गोपाल दास के उत्तराधिकारी कमलनयन दास ने कहा कि अब मंदिर के लिए और इंतजार नहीं कर सकते देश ने इतना बड़ा बहुमत नरेंद्र मोदी को दिया है. फैसला जल्द होना चाहिए.
बीजेपी सांसद ने पीएम मोदी को लिखी थी चिट्ठी
राम मंदिर पर आज संतों की बड़ी बैठक, PM मोदी को याद दिलाएंगे वादा